Diari Oficial de la Generalitat Valenciana


Sumari del DOGV 6798, del 18-06-2012 (2012/5961)

RESOLUCIÓ de 13 de juny de 2012, de la Direcció General d'Ordenació i Centres Docents, sobre el servici complementari de transport dels centres públics de titularitat de la Generalitat per al curs 2012-2013.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6798

Data del DOGV
:   18-06-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/5961


Data del document
:   13-06-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

Per sentència del Tribunal Superior de Justícia de la Comunitat Valenciana dictada en el procediment ordinari número 709/2012, es declara la nul·litat del terme "en línia recta" de l'apartat 2.1 d'esta Resolució.

RESOLUCIÓ de 13 de juny de 2012, de la Direcció General d'Ordenació i Centres Docents, sobre el servici complementari de transport dels centres públics de titularitat de la Generalitat per al curs 2012-2013.
[2012/5961]
D'acord amb l'article 27.6 de la Constitució Espanyola, l'ensenyança bàsica és obligatòria i gratuïta, per la qual cosa les administracions no sols han de proporcionar el servici públic educatiu als alumnes, sinó que també han de remoure els obstacles de qualsevol naturalesa que impedisquen o dificulten l'exercici del dret a l'educació.
D'altra banda, i d'acord amb el que establixen els articles 81 i 82 de la Llei Orgànica 2/2006, d'Educació, les administracions educatives, en compliment del dret a l'educació reconegut en l'article 27 de la Constitució Espanyola, tenen l'obligació de garantir a tots els alumnes un lloc escolar gratuït en el seu municipi, raó per la qual, si excepcionalment això fóra impossible, en els nivells d'Educació Primària i Secundària Obligatòria s'ha d'escolaritzar els xiquets en un municipi pròxim al de la seua residència i prestar-los de forma gratuïta els servicis escolars de transport, menjador i, si és el cas, internat.
L'article 7 del Decret 98/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Educació, Formació i Ocupació preceptua que la Direcció General d'Ordenació i Centres Docents és el centre directiu a què corresponen, entre altres funcions, la planificació, ordenació i execució d'actuacions relatives a transport i menjadors escolars, servicis escolars, escoles llar i altres de naturalesa anàloga.
Per això, i en virtut de les facultats conferides, resolc:
1. Àmbit d'aplicació
Estes normes seran aplicables als centres que impartisquen Educació Primària i Educació Secundària Obligatòria, i als centres específics d'Educació Especial de titularitat de la Generalitat.
2. Beneficiaris
2.1. És beneficiari del servici de transport escolar, l'alumnat d'Educació Primària, Educació Especial i Educació Secundària Obligatòria, incloent-hi l'alumnat de Programes de Qualificació Professional Inicial, el domicili habitual del qual, degudament acreditat, es trobe a una distància, en línia recta, de 3 quilòmetres o més del centre educatiu que li corresponga per a la seua escolarització. Amb caràcter excepcional es podrà tindre en compte aquelles zones en què l'accés al centre docent siga dificultós a causa de l'orografia del terreny.
2.2. L'alumnat beneficiari del servici de transport escolar, tant en la seua modalitat de transport col·lectiu com individual, només serà beneficiari del servici gratuït de menjador escolar quan el domicili habitual es trobe en un municipi diferent del del centre docent que li corresponga per a la seua escolarització.
2.3. L'acreditació documental del domicili s'efectuarà per mitjà de la presentació, o bé d'un certificat de residència, o bé d'un certificat d'empadronament acompanyat dels últims rebuts de llum i aigua de la vivenda, els titulars dels quals siguen els pares/tutors de l'alumne, amb una antiguitat màxima de quatre mesos i amb un consum que acredite l'ús habitual de la vivenda.
2.4. El centre d'escolarització estarà determinat, segons corresponga, per alguna de les circumstàncies següents:
a) L'àrea d'influència del seu domicili habitual.
b) El centre d'adscripció del seu centre educatiu.
c) La resolució d'escolarització del director territorial d'Educació corresponent, a la vista del dictamen tècnic.
2.5. En Educació Secundària el centre d'escolarització determinarà la condició de l'alumne com a beneficiari del transport escolar, si el centre de Primària de què procedix este alumne era el que li corresponia segons les circumstàncies assenyalades en els paràgrafs anteriors.
2.6. En tot cas, i encara que a l'empara de les normes d'admissió de l'alumnat, l'escolarització d'este es realitze en un centre educatiu de l'àrea d'influència del domicili laboral d'algun dels pares o tutors, esta situació no constituïx cap excepció al ja expressat respecte a la determinació del centre d'escolarització que atribuïx la condició de beneficiari de transport escolar (subapartat 2.3 d'este apartat), pel qual este alumnat no tindrà la consideració de beneficiari de transport escolar col·lectiu o individual.
2.7. Els pares, mares o tutors hauran de sol·licitar la concessió de la prestació del servici complementari de transport en el moment de formalitzar la matrícula, d'acord amb els terminis següents:
a) Termini ordinari: coincidirà amb el termini ordinari de matrícula establit en el calendari per al curs escolar 2012-2013.
b) Termini extraordinari: en el mes de setembre s'obrirà un termini extraordinari que conclourà el dia 15, en què s'admetran les sol·licituds que es deriven de noves matriculacions en el mes de setembre.
c) Termini excepcional: les sol·licituds que es presenten fora dels terminis ordinari i extraordinari s'admetran, sempre que es tracte d'alumnes que s'incorporen al sistema educatiu, després d'estos terminis i sempre amb anterioritat al 31 de desembre de 2012. A partir d'esta data no s'admetrà la presentació de més sol·licituds.
2.8. El model de sol·licitud és el contingut en l'annex II de la present resolució i juntament amb este s'haurà de presentar la documentació acreditativa del domicili.
2.9 Este model de sol·licitud és únic i s'utilitzarà també en les convocatòries d'ajudes de llibres de text i de menjador.
2.10 En el cas que alumnes que formen part de la mateixa unitat familiar estiguen escolaritzats en el curs 2012-2013 en un únic centre, es presentarà una única sol·licitud; si estan escolaritzats en uns quants centres, es presentarà una sol·licitud per cada centre.
2.11 Els equips directius dels centres receptors de sol·licituds han de comprovar que la sol·licitud estiga correctament omplida i firmada pel pare i la mare o nou cònjuge o persona unida per anàloga relació, sempre que convisca amb l'alumne, i que presenta la documentació requerida.
2.12 L'acreditació de la distància existent entre el domicili i el centre d'escolarització es realitzarà d'ofici per part de l'Administració.
3. Autoritzacions especials
3.1. Amb caràcter excepcional es podrà autoritzar per a l'ús del servici de transport escolar:
- Alumnes de segon cicle d'Educació Infantil
- Alumnes amb dificultats especials d'accés al centre docent i que no complisca els requisits per a ser beneficiari del transport escolar
- Alumnes d'altres nivells d'ensenyança reglada.
3.2. Estes autoritzacions s'atorgaran, si cal, a petició dels pares, mares o tutors. El centre educatiu de destinació tramitarà les peticions a la direcció territorial d'Educació corresponent, la qual les concedirà amb caràcter excepcional, amb un informe previ de la Inspecció d'Educació i sempre que hi haja places vacants en el vehicle contractat, d'acord amb el contracte subscrit per a la prestació del servici i que la seua autorització no supose un increment en el nombre de vehicles ni en la grandària d'estos, ni modificació de la ruta establida ni de les parades.
3.3. Tindrà prioritat per a estes autoritzacions especials:
- L'alumnat matriculat en el mateix centre.
- L'alumnat matriculat en un altre centre de la mateixa localitat.
Dins d'estos dos grups tindrà prioritat l'alumnat de menys edat sobre el de més edat, i entre este el que es trobe a més distància del centre. No obstant això, la direcció territorial d'Educació corresponent, a proposta del consell escolar del centre, podrà exceptuar d'esta prioritat aquells casos en què concórreguen circumstàncies especials, les quals valorarà individualment.
3.4. Les autoritzacions hauran de ser comunicades a l'empresa prestatària del servici, amb indicació expressa dels alumnes autoritzats.
3.5. Tenint en compte l'excepcionalitat de la concessió del servici de transport, este alumnat no serà beneficiari de la prestació gratuïta del servici de menjador escolar, sense perjuí de la concessió d'ajudes assistencials, si resulta procedent d'acord amb la normativa d'aplicació.
3.6. Atés la naturalesa d'esta autorització, en el cas que es produïsca alguna variació en l'alumnat matriculat en els nivells educatius que tinguen dret a la utilització del transport escolar, la direcció territorial procedirà a revisar les autoritzacions especials concedides.
3.7. En els tres supòsits assenyalats en els punts anteriors, les sol·licituds hauran de formalitzar-se segons el model de l'annex II de la present resolució, al qual s'adjuntarà una còpia del DNI de l'alumne, si en té i no es troba ja en els arxius del centre educatiu.
4. Modalitats de la prestació del servici de transport escolar.
La prestació del servici escolar complementari de transport podrà adoptar una de les modalitats següents:
a) Transport escolar col·lectiu.
Esta modalitat comportarà la inclusió de l'alumnat en una de les rutes de transport que establirà la corresponent direcció territorial d'Educació, d'acord amb les necessitats comunicades pels centres i les disponibilitats pressupostàries.
El nombre mínim d'alumnes per a establir una ruta de transport col·lectiu serà, amb caràcter general, de 15 alumnes.
b) Ajudes individuals de transport escolar.
Esta modalitat, que serà autoritzada per la corresponent direcció territorial d'Educació, correspondrà a l'alumnat que tenint dret a ser beneficiari del servici escolar de transport, per complir els requisits establits en l'apartat 2, no puga ser inclòs en cap de les rutes de transport col·lectiu autoritzades.
5. Comunicació de les necessitats de transport escolar
5.1. Els directors dels centres docents, una vegada comprovat que les sol·licituds complixen els requisits, enviaran a la direcció territorial d'Educació corresponent, en el termini que s'especifica en l'últim paràgraf d'este apartat, la comunicació de necessitats de transport escolar (model de l'annex I), amb la relació de l'alumnat que es proposa com a beneficiari de la prestació del servici escolar de transport. En la relació s'inclourà: alumnat que es proposa com a beneficiari de la prestació del servici de transport col·lectiu, alumnat que es proposa com a beneficiari d'ajuda individual i la relació d'autoritzacions especials d'acord amb l'apartat 3.
5.5. L'enviament de les relacions de l'alumnat proposat com a beneficiari o autoritzat haurà de tramitar-se en el termini màxim d'una setmana després de finalitzar el període de matrícula corresponent, establit en les esmentades resolucions de cada direcció territorial d'Educació que establixen el calendari i el procediment d'admissió de l'alumnat en centres públics i centres privats concertats, no universitaris, per al curs 2012-2013.
6. Quantia de les ajudes individuals
La quantia de les ajudes individuals estarà en relació amb la distància en quilòmetres entre el centre receptor i el domicili habitual de l'alumne, calculada en línia recta o pel trajecte més curt, en el cas de zones rurals amb dificultats orogràfiques.
La quantia de les ajudes per curs acadèmic queda establida de la manera següent:
Distància Import anual
de 3 a 5 km 261,55 €
de 6 a 10 km 357,45 €
d'11 a 15 km 459,23 €
de 16 a 20 km 561,82 €
més de 20 km 613,13 €
En el cas d'alumnes d'Educació Especial, la quantia de les ajudes queda establida de la manera següent:
Distància Des de Fins a
de 3 a 5 km 261,55 € 653,87 €
de 6 a 10 km 357,45 € 893,62 €
d'11 a 15 km 459,23 € 1.148,07 €
de 16 a 20 km 561,82 € 1.404,45 €
Més de 20 km 613,13 € 1.532,41 €
La direcció territorial competent determinarà la quantia corresponent als alumnes d'Educació Especial tenint en compte les necessitats específiques de l'alumne i prèvia presentació per part dels interessats d'un pressupost on es detalle el cost del servici, sense que esta quantia puga superar els marges establits segons la distància existent entre el domicili de l'alumne i el del centre docent.
7. Autorització de les rutes de transport escolar col·lectiu i de la llista de beneficiaris d'ajudes individuals de transport.
7.1. Una vegada rebuda la informació dels centres educatius, la direcció territorial d'Educació corresponent els enviarà, abans de l'inici del curs escolar, una còpia de la resolució que autoritza les rutes de transport col·lectiu, acompanyada de la llista d'alumnat usuari del servici escolar de transport. Així mateix, enviarà una còpia de la resolució d'ajudes individuals de transport amb la llista d'alumnat beneficiari, amb indicació de la seua quantia.
7.2. En cap cas, els centres podran determinar la posada en funcionament de rutes ni la concessió d'ajudes individuals que no hagen sigut autoritzades per la corresponent direcció territorial d'Educació.
8. Justificació de les ajudes individuals de transport
8.1. La direcció territorial d'Educació remetrà a cada centre educatiu una resolució en què s'inclourà la llista de beneficiaris de les ajudes individuals de transport amb la indicació de la quantia per beneficiari.
8.2. En el moment en què el centre educatiu reba la transferència de l'import de les ajudes individuals de transport, haurà d'efectuar l'abonament als beneficiaris. En este moment, el pare, la mare o el tutor haurà d'anotar en la llista de beneficiaris remesa per la direcció territorial, el seu número de DNI i firmar en senyal de conformitat com a justificació de la seua percepció.
8.3. La llista de l'alumnat beneficiari de les ajudes individuals de transport escolar amb les firmes dels perceptors serà arxivada en la secretaria del centre educatiu, per a la seua constància, i el/la secretari/ària enviarà a la direcció territorial corresponent un únic certificat que acredite la correcció del procés de percepció de les ajudes pels beneficiaris d'estes.
9. Conformitat de la prestació del servici
Per a un millor seguiment de la prestació del servici i independentment dels certificats mensuals de conformitat emesos per cada direcció territorial a la Direcció General d'Ordenació i Centres Docents, els directors dels centres enviaran així mateix una certificació mensual en el cas que s'haja observat alguna incidència en la prestació del servici (model de l'annex III), d'acord amb els dies lectius fixats en la resolució per la qual es fixa el calendari escolar del curs acadèmic 2012-2013.
10. Inspecció d'Educació
La Inspecció d'Educació, en l'àmbit de les seues competències, efectuarà el seguiment i la valoració del funcionament del transport escolar i, emetrà els informes que considere oportuns o aquells que se'ls sol·liciten.
En cas que els beneficiaris del transport no en facen ús habitual sense causa justificada, podran perdre la seua condició de beneficiaris.
11. Informatització de les dades
Els centres que no tramiten les sol·licituds de transport a través de l'aplicació informàtica ITACA, hauran d'omplir les sol·licituds de transport utilitzant el mòdul de beques que apareix en l'adreça d'Internet .
Abans d'iniciar la gravació de les sol·licituds, els centres hauran d'actualitzar l'esmentat mòdul de beques segons la versió 2012.
La informació tramitada d'esta manera haurà de ser remesa necessàriament en suport informàtic a la corresponent direcció territorial d'Educació una vegada finalitzat el termini de matrícula dels centres i en els terminis que s'indiquen en l'apartat 5 de la present resolució.
12. Compliment del Decret 147/2007, de 7 de setembre (article 3.4)
Les ajudes convocades en la present resolució no estan subjectes a la política de la competència de la Unió Europea i, en conseqüència, no necessiten cap notificació a la Comissió Europea, per tractar-se d'una convocatòria dirigida a l'alumnat escolaritzat en centres educatius, i per això no és d'aplicació l'article 107, apartat 1 del Tractat de Funcionament de la Unió Europea (TFUE), en la mesura que no afecta els intercanvis comercials entre els estats membres.
DISPOSICIÓ FINAL
Única. Entrada en vigor
La present resolució entrarà en vigor el dia de la seua publicació en el Diari Oficial de la Comunitat Valenciana.
De conformitat amb el que establixen en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:
1. El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.
2. El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 13 de juny de 2012.- El director general d'Ordenació i Centres Docents: Jorge Cabo Martínez.
ANNEX I
COMUNICACIÓ DE NECESSITATS DE TRANSPORT ESCOLAR
CURS 2012-2013
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, director/a del centre docent\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb el codi del centre
núm.\_\_\_\_\_\_\_\_\_\_\_\_\_\_\_\_\_\_\_\_,
CERTIFIQUE:
Que l'alumnat que figura en els fulls adjunts ha sigut escolaritzat en este centre, de conformitat amb la normativa aplicable, per la qual cosa sol·licita la inclusió entre els beneficiaris de transport col·lectiu, ajudes individualitzades de transport i autoritzats especials.
\_\_\_\_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_d\_\_\_\_\_\_\_\_\_\_\_\_\_\_\_de 2012
EL/LA DIRECTOR/A DEL CENTRE
Firmat:\_\_\_\_\_\_\_\_\_\_\_\_\_\_\_\_\_\_\_\_\_\_\_ANNEX III
CERTIFICAT MENSUAL DE LA PRESTACIÓ DEL
SERVICI DE TRANSPORT COL·LECTIU
CURS 2012-2013
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, director/a del centre docent \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
d \_\_\_\_\_\_\_\_\_\_\_\_\_\_\_\_\_\_\_\_\_\_\_, amb el codi \_\_\_\_\_\_\_\_\_\_\_\_\_\_,
CERTIFIQUE:
Que la ruta núm. \_\_\_\_\_\_\_\_\_\_\_ NO ha sigut realitzada de forma satisfactòria en el mes de\_\_\_\_\_\_\_\_\_\_\_\_\_\_\_\_\_ per les raons següents:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_de \_\_\_\_\_\_\_\_\_\_\_\_de 20\_\_\_\_\_\_
EL/LA DIRECTOR/A DEL CENTRE
Firmat:\_\_\_\_\_\_\_\_\_\_\_\_\_\_\_\_\_
- Este imprés només s'enviarà a la Direcció Territorial quan la ruta NO s'haja realitzat de forma satisfactòria.